PRIMĂRIA MUNICIPIULUI SATU MARE

BIROUL CONSULTANŢĂ TEHNICĂ ŞI SUPERVIZARE LUCRĂRI

DIRECŢIA ECONOMICĂ

NR. 2583/17.01.2022

**RAPORT DE SPECIALITATE**

la proiectul de hotărâre

privind aprobarea documentației tehnico -economice de avizare a lucrărilor de intervenţie şi a indicatorilor tehnico-economici la obiectivul de investiții:

„Implementarea măsurilor de eficienţă energetică la Școala gimnazială Octavian Goga”

Obiectivul de investiții „Implementarea măsurilor de eficienţă energetică la Școala gimnazială Octavian Goga” va fi depus spre finanțare din fonduri nerambursabile.

Necesitatea lucrărilor de eficientizare energetică a clădirilor în conformitate cu prevederile Legii 372/2005, cu modificările și completările ulterioare, a determinat municipiul Satu Mare să demareze obiectivul de investiție „Implementarea măsurilor de eficienţă energetică la Școala gimnazială Octavian Goga” a cărui realizare va avea ca efect scăderea consumurilor de energie ( electricitate, gaz, etc.).

Lucrările de eficientizare energetică vor cuprinde:

* Reabilitarea acoperişului: înlocuirea șarpantei, refacerea sistemului de colectare și evacuare a apelor meteorice la nivelul învelitoarei șarpantei;
* Izolarea termică a fațadei – parte vitrată şi parte opacă;
* Termoizolarea planşeului peste ultimul nivel;
* Lucrări de reabilitare termică a sistemului de încălzire/a sistemului de furnizare a apei calde de consum: înlocuirea instalației de distribuție a agentului termic pentru încălzire; înlocuirea instalației de distribuție a agentului termic pentru apă caldă de consum; înlocuirea echipamentelor din centrala termică proprie; înlocuirea corpurilor de încălzire cu ventiloconvectoare;
* Lucrări de reabilitare/modernizare a instalației de iluminat în clădiri;
* Lucrări de instalare/reabilitare/modernizare a sistemelor de : reabilitarea instalației de iluminat;
* Lucrări de instalare/reabilitare/modernizare a sistemelor de climatizare, ventilare naturală și ventilare mecanică pentru asigurarea calității aerului interior;
* Instalarea unor sisteme alternative de producere a energiei electrice și/sau termice pentru consum propriu;
* Montarea unor contoare inteligente cu transmitere la distanță a consumurilor de energie electrică, termică și a consumului de apă, pentru măsurarea și reținerea automată a consumurilor lunare și înregistrarea datelor în baza distribuitorului, care vizează și fac posibilă economia de energie la nivelul sistemelor energetice ale clădirii;
* Refacerea finisajelor interioare în zonele de intervenţie;
* Repararea trotuarelor de protecţie;
* Reabilitarea/modernizarea instalației de forță, înlocuirea circuitelor electrice deteriorate sau subdimensionate;
* Lucrări privind realizarea iluminatului de siguranță conform prevederilor normativului I7-2011;
* Înlocuirea instalaţiei de distribuţie a apei reci, a obiectelor sanitare și a bateriilor precum şi a colectoarelor de canalizare menajeră;
* Crearea de facilități/adaptarea infrastructurii pentru persoanele cu dizabilităţi;
* Refacerea finisajelor interioare la pardoseli;
* Lucrări de înlocuire a tâmplăriei interioare (uși de acces și ferestre);
* Lucrări de înlocuire a instalației de paratrăznet;
* Instalarea unui sistem de detectare, semnalizare și avertizare incendiu;
* Instalații de limitare și stingere a incendiilor;
* Instalarea unui sistem de ventilare pentru evacuare fumului și a gazelor fierbinți.

Proiectul de hotărâre privind aprobarea documentației tehnico-economice de avizare a lucrărilor de intervenţie şi a indicatorilor tehnico-economici la obiectivul de investiții: „Implementarea măsurilor de eficienţă energetică la Școala gimnazială Octavian Goga”, se înaintează Consiliului Local al Municipiului Satu Mare cu propunere de aprobare.

 Director executiv Șef birou C.T.S.L.

 ec. Ursu Lucia ing. Criste Florin